ราชทัณฑ์แจงเกณฑ์ปล่อยตัวนักโทษลดเสี่ยงโควิด-19 ต้องรับโทษแล้ว 2 ใน 3 ประพฤติดีเยี่ยม
อธิบดีกรมราชทัณฑ์แจงกรณีปล่อยตัวผู้ต้องขัง 8000 ราย แบ่งเป็น 2 ส่วน กลุ่มแรกรับโทษมาแล้ว 2 ใน 3 ของโทษที่ได้รับและต้องมีความประพฤติดีเยี่ยม กลุ่มสองรับโทษมาแล้ว 1 ใน 3 แต่ต้องมีอายุ 70 ขึ้นไป16 เม.ย. 2563 พ.ต.อ.ณรัชต์ เศวตนันท์อธิบดีกรมราชทัณฑ์เปิดเผยขั้นตอนที่กรมราชทัณฑ์ดำเนินการพักโทษและปล่อยผู้ต้องขังภายในเรือนจำแล้วกว่า 8000 ราย โดยที่ผ่านมา ใช้วิธีทยอยปล่อยตัว ไม่ได้เป็นการปล่อยตัวพร้อมกันทั้งหมด โดยมีการคัดกรองผู้ต้องขังที่จะได้รับการปล่อยตัวตามหลักเกณฑ์ โดยจะเป็นการปล่อยการพักการลงโทษรวม 6 เดือน โดยตั้งแต่เดือน ต.ค. 2562 จำนวน 1261 คน เดือนพ.ย. 2562 จำนวน 1167 คน เดือน ธ.ค. 2562 จำนวน 1317 คน เดือน ม.ค. 2563 จำนวน 1377 คน เดือน ก.พ. 2563 จำนวน 903 คน และเดือน มี.ค. 2563 จำนวน 1865 คน รวมทั้งสิ้น 7890 คนอธิบดีกรมราชทัณฑ์ กล่าวอีกว่า การปล่อยผู้ต้องขังมีการคัดกรอง เป็นไปตามเกณฑ์ที่กำหนด คือ ต้องโทษจำคุกมาแล้ว 2 ใน 3 ของกำหนดโทษ ต้องมีความประพฤติดีเยี่ยม จึงจะได้รับการพิจารณา ในส่วนที่ 2 ของการพักการลงโทษกรณีมีเหตุพิเศษ คือ ต้องรับโทษมาแล้ว 1 ใน 3 ของกำหนดโทษ และต้องเป็นผู้ที่ชราภาพมีอายุ 70 ปีขึ้นไป มีอาการเจ็บป่วยหรือพิการจนไม่สามารถช่วยเหลือตนเองได้ โดยกลุ่มคนเหล่านี้ต้องมีการทำแบบประเมินการช่วยเหลือตนเอง ว่าหมดความสามารถและไม่มีแนวโน้มในการกระทำผิดซ้ำ ถึงได้รับการอนุมัติอย่างไรก็ตาม การปล่อยต้องมีหลักเกณฑ์ตามที่กำหนด โดยก่อนปล่อยตัวต้องมีญาติมาเซ็นอุปการะดูแลและเข้าสู่กระบวนการคุมประพฤติจนกว่าจะสิ้นสุดตามกำหนดโทษ แต่หากยังกระทำผิดซ้ำ หรือ ผิดเงื่อนไขจะถูกเพิกถอนการพักการลงโทษ และนำตัวกลับเข้ามารับโทษในเรือนจำตามโทษที่เหลือต่อไป อธิบดีกรมราชทัณฑ์ กล่าวขณะที่ก่อนหน้านี้ สมาคมสิทธิเสรีภาพของประชาชน (สสส.) ทำหนังสือถึงพล.อ.ประยุทธ์ จันทร์โอชา นายกฯ เรื่องขอให้ดำเนินการการปล่อยตัวผู้ต้องขังเพื่อความปลอดภัยจากการแพร่ระบาดโควิด 19 ลงชื่อโดยนิกร วีสเพ็ญประธานกรรมการ สมาคมฯโดย มีข้อเรียกร้อง ให้ใช้หลักเกณฑ์ วิธีการหรือมาตการต่างๆ ที่เหมาะสม อาทิ การปล่อยก่อนกำหนด การพักโทษ การปล่อยตัวชั่วคราว และการเปลี่ยนโทษจำคุกที่เหลือเป็นการควบคุมตัวที่บ้าน กับผู้ต้องขัง 7 ลักษณะประกอบด้วย1. ผู้ต้องขังระหว่างที่คดียังไม่เสร็จเด็ดขาด ประกอบด้วย ผู้ต้องขังที่อยู่ระหว่างการสอบสวน การไต่สวนพิจารณา และการอุทธรณ์ฎีกา รวมทั้งผู้ถูกกักกัน ผู้ต้องกักขัง 2. ผู้ต้องขังเด็ดขาดที่อายุมากกว่า 60 ปี 3. ผู้ต้องขังเด็ดขาดที่มีโรคประจำตัว เช่น โรคหัวใจ โรคความดันโลหิตสูง โรคเบาหวาน โรคระบบการหายใจเรื้อรัง และโรคมะเร็ง 4. ผู้ต้องขังหญิงที่ตั้งครรภ์ 5. ผู้ต้องขังเด็ดขาดที่เหลือโทษจําคุกตั้งแต่ 1 ปีลงไป 6. ผู้ต้องขังเด็ดขาดกลุ่มคดีอื่นๆ ที่มีความผิดไม่ร้ายแรง (อาทิ พ.ร.บ.ป่าไม้ พ.ร.บ.คนเข้าเมือง พ.ร.บ.การพนัน คดีลหโุทษ ฯลฯ) และ 7. ผู้ต้องขังคดีเกี่ยวกับการการมีส่วนร่วมสาธารณะ และผู้ต้องขังคดีที่มีสาเหตุทางการเมืองขณะที่ ศาสตราจารย์ กิตติพงษ์ กิตยารักษ์ ผู้อำนวยการสถาบันเพื่อการยุติธรรมแห่งประเทศไทย (TIJ) เสนอให้รัฐบาลออกมามาตรการปล่อยตัวผู้ต้องขังเป็นการชั่วคราวเพื่อลดความแออัดภายในเรือนจำ เพื่อลดความเสี่ยงหากมีการแพร่ระบาดของเชื้อไวรัสโควิด-19 ภายในเรือนจำโดยจำแนกกลุ่มผู้ต้องขังที่เห็นว่าควรถูกปล่อยตัวชั่วคราวทั้งหมด 153800 คน ประกอบด้วย-กลุ่มนักโทษเด็ดขาด (เหลือโทษจำคุกไม่ถึง 1 ปี) รวม 72000 คน-กลุ่มผู้ต้องขังระหว่างการพิจารณาคดี (ผู้ซึ่งถูกควบคุมตัวระหว่างต่อสู้คดีตามกระบวนการยุติธรรม) รวม 67000 คน-กลุ่มผู้ต้องขังสูงอายุ (มีอายุเกิน 60 ปี และคดีถึงที่สุดแล้ว) รวมจำนวน 58000 คน-กลุ่มผู้ต้องขังคดีลหุโทษ รวม 9000 คนซึ่งหากทำได้จะสามารถลดความแออัดภายในเรือนจำได้อย่างมากจะทำให้มีผู้ต้องขังเหลืออยู่ในเรือนจำประมาณ 224034 คน ซึ่งอยู่ภายใต้เกณฑ์ความจุของเรือนจำที่รับรองได้สำหรับประเทศไทยมีเรือนจำทั้งหมด ประเทศไทยมีเรือนจำ 143 แห่ง มีพื้นที่เรือนนอนคิดเป็น 305300 ตารางเมตร สามารถรองรับผู้ต้องขังได้ 254000 คน ขณะที่ข้อมูลจากสรุปข้อมูลจำนวนผู้ต้องขังในประเทศไทย ณ วันที่ 23 มี.ค. 2563 ว่ามีจำนวนทั้งหมด 377834 คน ฉะนั้นจำนวนนักโทษที่มีอยู่ในเรือนจำถือว่าเกินกว่าความจุของเรือนจำ และเกินกว่ามาตรฐานที่สหประชาชาติ (UN) กำหนดไว้ คือ 1.2 ตรม./ผู้ต้องขังชาย 1 คน และ 1.1 ตรม./ผู้ต้องขังหญิง 1 คน
อธิบดีกรมราชทัณฑ์แจงกรณีปล่อยตัวผู้ต้องขัง 8000 ราย แบ่งเป็น 2 ส่วน กลุ่มแรกรับโทษมาแล้ว 2 ใน 3 ของโทษที่ได้รับและต้องมีความประพฤติดีเยี่ยม กลุ่มสองรับโทษมาแล้ว 1 ใน 3 แต่ต้องมีอายุ 70 ขึ้นไป16
เรือนจำ,โควิด-19,กระบวนการยุติธรรม,คุก,กรมราชทัณฑ์,การพักการลงโทษ,ผู้ต้องขัง,ไวรัสโควิด-19